kardosdrur/scandi-wiki huggingface dataset:
Barnerøv

Barnerøv er en børnefilm fra 2010 instrueret af Camilla Ramonn efter eget manuskript.

Handling 
Felix fylder 11 år i morgen. Han er med i en lille drengebande, og når man fylder 11 år, siger de store drenge, at man skal ned til Sisse på legepladsen. For Sisse, der er 14 år, hun giver sex for en burger. Det kræver bare, at man har pengene til dét, Sisse vil ha', og man ved hvad sex går ud på.

Referencer

Eksterne henvisninger 
 

Danske film fra 2010

Børnefilm fra Danmark
Et levende diktatur

Et levende diktatur er en dokumentarfilm instrueret af Kay Brase og Anna Lise Mortensen efter deres eget manuskript.

Handling 
Fem måneder før Ceaușescus fald var filmholdet i Rumænien, hvor det illegalt optog en film i en idyllisk landsby, som havde udslettelsen hængende over sig som en trussel. Interviews med nogle af landsbyens beboere vidner om den undertrykkelse, der fandt sted. De illegale optagelser veksler med citater fra den rumænske tv-avis, der uophørligt hylder diktatoren. Filmen afsluttes med tv-optagelser af den døde diktator.

Referencer

Eksterne henvisninger 
 

Danske film fra 1989
Dokumentarfilm fra Danmark
Kom ikke på tværs i et kryds

Kom ikke på tværs i et kryds er en samling af tre danske oplysningsfilm, der er instrueret af Mogens Petersen efter manuskript af ham selv og Hans J. Johansen.

Handling 
Tre oplysningsfilm, de såkaldte OBS-film, produceret for Rådet for større færdselssikkerhed, om forskellige aspekter af færdsel i et vejkryds.

Film 1: Til alle kørende - risikoen ved lyssignaler.
Film 2: Til alle bløde trafikanter - risikoen ved lyssignaler.
Film 3: Til alle kørende - risikoen ved ubetinget vigepligt.

Referencer

Eksterne henvisninger 
 

Danske film fra 1978

Oplysningsfilm fra Danmark
Tegnedrengenes værksted

Tegnedrengenes værksted er en dansk dokumentarfilm om animationsgruppen Tegnedrengene fra 1999, der er instrueret af Svend Johansen og Anders Sørensen efter manuskript af Anders Sørensen.

Handling 
Film er fup og bedrag. I denne lille dokumentarfilm viser de to tegnedrenge Per Tønnes Nielsen og Anders Sørensen, hvordan en tegnefilm bliver til. Tegnedrengene, der tidligere har lavet filmene Eventyret om den vidunderlige kartoffel, Eventyret om den vidunderlige musik og Verdenshistorien (del 1 og del 2, får her til opgave at lave en tegnefilm om Danmark. I filmens følges arbejdsprocessen, fra idé til manuskript og storyboard. Figurerne designes, animeres og farvelægges. Der laves baggrundstegninger, lyd og musik. Til sidst er der premiere på filmen Fællesskab...? En tegnefilm om Danmark.

Referencer

Eksterne henvisninger 
 

Danske film fra 1999

Dokumentarfilm fra Danmark
Det handler om adgang...

Det handler om adgang... er en dansk dokumentarfilm fra 1988, der er instrueret af Susanna Neimann og Prami Larsen efter manuskript af førstnævnte.

Handling 
En præsentation af produktioner fra danske filmværksteder; fra Mads på 12 år, der laver tegnefilm i Odense, til Niels Lomholts og Videodancebands eksperimenter i videoinstallationer og performances.

Referencer

Eksterne henvisninger 
 

Danske film fra 1988

Dokumentarfilm fra Danmark
Vent ikke for længe

Vent ikke for længe er en dansk dokumentarfilm fra 1947 med instruktion og manuskript af Preben Frank. Filmen er en forkortet udgave af Kampen mod Kræften fra samme år.

Handling 
Filmen appellerer til alle, der mener at have symptomer på kræft, om at gå til læge i tide, idet den giver oplysninger om forskellige former for kræft og om de moderne hjælpemidler, som lægevidenskaben råder over i kampen mod denne sygdom.

Referencer

Eksterne henvisninger 
 

Danske film fra 1947

Oplysningsfilm fra Danmark
Dokumentarfilm fra Danmark
Sygdomsforebyggelse
Rødder på Christiania

Rødder på Christiania er en dokumentarfilm instrueret af Irma Clausen efter manuskript af Irma Clausen.

Handling 
Filmen belyser en del af børns virkelighed på Christiania i ren dokumentarisk form. Den tager udgangspunkt i børnenes rolle i hverdagen, krav fra de voksne, fysiske og psykiske færdigheder, som det alternative miljø på Christiania byder dem. Naturen kræver børnenes selvstændige tænkemåde og opfordrer dem til kreativitet og selvstændighed i deres hverdag.

Referencer

Eksterne henvisninger 
 

Danske film fra 1985

Christiania
Dokumentarfilm fra Danmark
Danske film omhandlende København i 1900-tallet
Trods alt

Trods alt er en dokumentarfilm instrueret af Astrid Henning-Jensen, der også har skrevet filmens manuskript.

Handling 
Filmen beskriver i drama-dokumentarisk form to torturofres behandling på Rehabiliterings- og Forskningscentret for Torturofre (RTC) og deres møde med Danmark i øvrigt. Under behandlingen viser det sig, at de psykiske skader er endnu vanskeligere at helbrede end de fysiske mén. Filmens hovedpersoner genoplever deres egen tortur, og på trods af den fornedrelse, de har været udsat for, bliver de i stand til at overleve gennem den hjælp, som RTC kan yde. Behandlerne går nænsomt til værks. Og netop denne nænsomhed er noget helt centralt i denne film, hvor hovedpersoner og behandlere spiller sig selv.

Referencer

Eksterne henvisninger 
 

Danske film fra 1990
Tortur
Dokumentarfilm fra Danmark
Film instrueret af Astrid Henning-Jensen
Giv mig een god grund til at være ædru

Giv mig een god grund til at være ædru er en dansk kortfilm fra 1980, der er instrueret af Gunnar Iversen efter manuskript af ham selv, Karen Rotne og Jens Okking.

Handling 
Filmen beskriver situationer fra en formiddag i en mands liv. Denne mand, Per, har problemer, og filmen viser nogle af dem; nemlig de problemer, han som alkoholmisbruger har, efter han har afbrudt behandlingen. Kun i glimt ses Pers positive sider. Filmen forklarer ikke, hvorfor han har alkoholproblemer.

Referencer

Eksterne henvisninger 
 

Danske film fra 1980

Kortfilm fra Danmark
Nepal 1-3

Nepal 1-3 er en dokumentarfilm instrueret af Dorte Laumann efter manuskript af Dorte Laumann, Claus Flygare.

Handling 
Filmen består af tre dele, som hver indeholder en selvstændig historie, der kan ses uafhængig af de andre. De tager alle udgangspunkt i den årlige drageopsætning, hvor man konkurrerer om at kappe de andres snore over, og bygger på den myte, at de drager, der falder til jorden, kan drille eller opfylde ønsker alt efter temperament. »Pigen i bjergene«: Sir Kumari er træt af at hente vand, og en drage, der sidder fast i et træ, opfylder hendes ønske ved at udtørre landsbyens brønd. Landsbyen kan kun få vand igen, hvis Sir Kumari skaffer dragen en ny snor og igen sætter den til vejrs. »Byen ved hængebroen«: Najaras bedstemor er syg, og en nedstyrtet drage lover at gøre bedstemor rask, hvis Najara vil reparere den og få den i luften. Det lykkes, og bedstemor får det bedre, men Najara er blevet klogere på døden.

Referencer

Eksterne henvisninger 
 

Danske film fra 1992

Dokumentarfilm fra Danmark
The human race

The human race er en eksperimentalfilm instrueret af Nikolai Østergaard efter eget manuskript.

Handling 
Filmen bringer os på 10 min. gennem en mands liv fra fødsel til død. Den verden, der møder ham, er ensrettende, formanende og en anelse grotesk.

Referencer

Eksterne henvisninger 
 

Danske film fra 1987

Eksperimentalfilm fra Danmark
Tom Merritt

Tom Merritt er en dansk kortfilm fra 1999 instrueret af Anders Gustafsson efter eget manuskript.

Handling 
Filmen er baseret på Edgar Lee Masters digtsamling Spoon River Anthology fra 1915. En lang række gravskrifter for virkelige og fiktive indbyggere i Spoon River, et pionerområde i staten Illinois, USA. Det sort-hvide, suggestive billeddigt, første del af en trilogi, fortæller historien om Tom Merritt, en mand der indhentes af den virkelighed, han ellers kun har turdet være tilskuer til.

Referencer

Eksterne henvisninger 
 

Danske film fra 1999
Kortfilm fra Danmark
Made in Denmark

Made in Denmark kan henvise til flere emner:

 Film
 Made in Denmark: The Movie – dansk dokumentarfilm
 Porno - Made in Denmark – dansk pornofilm
 Made in Denmark (dokumentarfilm fra 1965) – dansk dokumentarfilm fra 1965 instrueret af Svend Aage Lorentz
 Made in Denmark (dokumentarfilm) - dansk dokumentarfilm fra 1982 instrueret af Flemming Arnholm

 Andet
 Made in Denmark (golfturnering) – dansk golfturnering
 Made in Denmark (band) – dansk musikgruppe
Korsveje

Korsveje er en dansk kortfilm fra 2012 med instruktion og manuskript af Daniel Bødker Sørensen.

Handling 
Filmen er en antologigyser bestående af tre skæbnefortællinger: Den første Jeg er hos dig udspiller sig hos en ung mand, som bor alene i sin lejlighed i København. En aften hører han en kvindes gråd fra kælderen. Filmens anden fortælling Bånd 001 fortæller om en ung mand, hvis nabo driver ham til vanvid med larm om natten. Den sidste fortælling er em kærlighedshistorie om en ung mand, der vil gøre alt for, at han og kæresten aldrig kommer til at skilles.

Medvirkende 
 Henning Jensen - Fortæller
 Mikkel Lindhardt Bøhling - Mikkel
 Birthe Sørensen - Marie
 Claes Emil Holmberg - Claes
 Dirk Sørensen - Dirk
 Alma Borregaard - Alma
 Anne Vejby
 Benjamin Hoffmann Korzen

Referencer

Eksterne henvisninger 
 

Danske film fra 2012

Kortfilm fra Danmark
Carl Peter Værnet

Carl Peter Værnet er en dokumentarfilm instrueret fra 2002 instrueretaf Ib Makwarth efter manuskript af Fritz Pedersen.

Handling 
Filmen fortæller kronologisk historien om Carl Peter Værnet, en dansk læge som var med til krigsforbrydelser under 2. Verdenskrig. Han udførte forsøg med hormoner på mennesker, med det formål at fjerne homoseksuelle tendenser. Efter krigen fik han hjælp til at komme til Argentina, hvor han levede til sin død.

Filmen er en beretning om et menneske med så store ambitioner, at han ikke kunne sige nej og dermed gjorde sig til krigsforbryder. Som kendt læge i København inviteres Carl Peter Værnet af nazisterne til koncentrationslejren Buchenwald, hvor han får stillet økonomi, faciliteter og menneskeliv til rådighed for sine forsøg på at 'helbrede' homoseksuelle mænd. Da krigen slutter, arresteres han af de danske myndigheder, men det lykkes Værnet at flygte til Argentina. Ifølge instruktøren står det åbent, om det var nazisme, ondskab eller ægte tro på sine muligheder for at frelse verden, der drev Carl Peter Værnet derud, hvor han iførte sig SS-uniform og eksperimenterede med uskyldige forsøgsmennesker i en tysk koncentrationslejr.

Referencer

Eksterne henvisninger 
 

Danske film fra 2002
Dokumentarfilm fra Danmark
Mors dreng

Mors dreng er en børnefilm instrueret af Poul Erik Madsen efter manuskript af Jannik Tai Mosholt.

Handling 
Filmen er en hjerteskærende historie om Rune, som er alene med sin mor efter faderens død. Rune prøver at udfylde tomrummet derhjemme og tager ofte over med det praktiske for at holde hverdagen kørende. Familien betegnes som dysfunktionel af kommunen, som overvejer at tvangsfjerne Rune. Han prøver til gengæld desperat at overbevise både sig selv og sin omverden om, at alt er i den skønneste orden.

Referencer

Eksterne henvisninger 
 

Danske film fra 2007

Børnefilm fra Danmark
Elementernes metafysik

Elementernes metafysik er en dansk eksperimentalfilm fra 1996 med instruktion og manuskript af Per Aage Brandt og Steen Møller Rasmussen.

Handling 
Filmen er en poetisk meditation over elementerne luft, vand, jord, ild, der danner baggrund for den verden, mennesker oplever aktivt og figurativt, men baggrunden bestemmer deres følelser på forhånd - der er 'passionen' under aktionen. Filmen består af glimt af verdens elementære bagtæpper, det enkle system af fysiske tilstandsformer, der for mennesker forbinder begrebet 'verden' med værdien 'skønhed'.

Referencer

Eksterne henvisninger 
 

Danske film fra 1996

Eksperimentalfilm fra Danmark
Gæsterne (film fra 1972)

Gæsterne er en dansk eksperimentalfilm fra 1972 med instruktion og manuskript af Per Ingolf Mannstaedt.

Handling 
Filmen er en stemning, to mennesker en dag i et sommerhus, en kryptisk samtale, to mennesker til, en ganske almindelig samtale, nogle afstande, nogle holdninger, nogle andre holdninger, lidt natur og noget med at være lykkelig.

Referencer

Eksterne henvisninger 
 

Danske film fra 1972
Eksperimentalfilm fra Danmark
En film

En film er en dansk eksperimentalfilm fra 1969 med instruktion og manuskript af Peter Thorsboe og Mogens Lehn.

Handling 
Filmen er en stramt stiliseret reportage med satirisk undertone fra et mondænt gardenparty i ambassadeklassen. Dens metode er et spil mellem det man ser, og det man ikke ser, men i stedet forestiller sig. Kun ét par er med, man ser de samme to personer hele tiden, og kun dem, og i deres ansigter ser/gætter/forestiller man sig, hvem de hilser på, taler med, snakker om etc. på deres rundgang gennem partyet.

Referencer

Eksterne henvisninger 
 

Danske film fra 1969
Eksperimentalfilm fra Danmark
Aftaler med Gud

Aftaler med Gud er en dokumentarfilm instrueret af Katrine Østlund Jacobsen efter eget manuskript.

Handling 
Filmen er et essay om troen og bønnen fortalt gennem den danske novice Antonia Holstein-Ledreborg på hendes fortsatte vej til mødet med Gud. Som katolsk opdraget på en dansk herregård og senere religiøst vakt under en pilgrimsrejse i Jugoslavien søger hun et ordenssamfund med hovedkloster i Paris. Det er i denne fristelsernes og forfængelighedens by, at hun, omgivet af byens liv i stor indre ro i en fortsat bøns samtale med Gud, forbereder sig til afgivelsen af det endelige løfte, afkaldsløftet, og finder sig til rette med konsekvenserne af sin fuldbyrdede indtræden i livet som nonne. Filmen viser os i tilbageblik glimt af barndommens paradis og lader os være med under forberedelserne frem til den dag, hun vier sit liv til Jesus.

Referencer

Eksterne henvisninger 
 

Danske film fra 2007

Dokumentarfilm fra Danmark
Once a Warrior - Always a Warrior

Once a Warrior - Always a Warrior er en dokumentarfilm instrueret af Louis Gretlund, Frederik Lauridsen efter manuskript af Louis Gretlund, Frederik Lauridsen.

Handling 
Filmen er et portræt af manden Tony Lundberg, der har dedikeret hele sit liv til Bruce Lee og kampkunst. Filmen fortæller om den ekstreme idoldyrkelses op og nedture.

Referencer

Eksterne henvisninger 
 

Danske film fra 2012

Dokumentarfilm fra Danmark
Bjerg Eivind og hans hustru

Bjerg Eivind og hans hustru er en dokumentarfilm fra 1882 instrueret og med manuskript af Hanah West Knudsen.

Handling 
Filmen er et stærkt personligt portræt af en gammel dame, optaget af sit barnebarn, mens hun ligger for døden på et plejehjem. Situationen er skildret rent dokumentarisk ved interviews. Kameraet skildrer de stærke følelser, den pludselige kommunikation giver, tværs gennem tre generationer. Titlen hentyder til en film, den gamle dame så i sin pure ungdom.

Referencer

Eksterne henvisninger 
 

Danske film fra 1982

Dokumentarfilm fra Danmark
Yemen - Kampen for et lykkeligt arabien

Yemen - Kampen for et lykkeligt arabien er en dokumentarfilm instrueret af Søren Højdahl efter manuskript af Leif Rønby og Bodil Sejerøe.

Handling 
Filmen er lavet på DEN REJSENDE HØJSKOLE efter et studieophold i den Folkedemokratiske Republik Yemen i september - oktober 1973. Filmen beskæftiger sig med landets historiske baggrund, landets vanskeligheder på grund af lukningen af Suez-kanalen og englændernes udrejse, samt venstrefløjens overtagelse af magten juni 1969, hvorledes arbejderne overtager fabrikkerne og bønderne jorden.

Referencer

Eksterne henvisninger 
 

Danske film fra 1974
Tvind
Dokumentarfilm fra Danmark
Kampen for et lykkeligt arabien
Hos os i Tanzania

Hos os i Tanzania er en dansk dokumentarfilm fra 1972 med instruktion og manuskript af Steen B. Johansen.

Handling 
Filmen er optaget i april måned i den nye landsby Mputa i Ruvuma-provinsen i det sydlige Tanzania. Her bor familien Abdallah. Matenda har fire koner og 12 børn. Regntiden er ved at være forbi. Filmen viser følgende scener: Morgen hos familien. Hustruens lille butik i huset. Familien på markarbejde. Børnene er hjemme og i skole. Landsbyliv og lægeklinik. Forberedelse til middagen.

Referencer

Eksterne henvisninger 
 

Danske film fra 1972

Tanzania
Dokumentarfilm fra Danmark
Han skal dog dø

Han skal dog dø er en dansk eksperimentalfilm fra 2010 med instruktion og manuskript af Jesper Ravn. Filmen er den tredje i en serie af fire film instrueret af Jesper Ravn - med og om Jørgen Leth.

Handling 
Filmen er optaget på én rulle 16 mm-film. Filmrullen blev klippet over i to lige lange stykker, som blev placeret i hvert sit kamera. Det ene kamera optog Jørgen Leth i totalbillede, det andet i nærbillede. Optagelsen kunne ikke afbrydes og ikke tages om.

Referencer

Eksterne henvisninger 
 

Danske film fra 2010

Eksperimentalfilm fra Danmark
Hans og Kirsten

Hans og Kirsten er en dansk propagandafilm fra 1942, der er instrueret af Kaj Wedell Pape og Svend Holbæk efter manuskript af Mogens Skot-Hansen.

Handling 
Filmen er optaget på foranledning af de danske sparekasser, som et led i propaganda for ungdommens opsparing af midler til bestemte formål. Filmen skildrer to unge menneskers tilfældige møde og fortsættelsen af deres bekendtskab, der fører til forlovelse. De unge gennemfører en opsparing af den nødvendige kapital til etablering af eget hjem og foretager de forskellige indkøb af møbler og husgeråd til deres nye hjem. Filmen slutter med skildringen af de unges bryllup i en landsbykirke på en sollys sommerdag.

Referencer

Eksterne henvisninger 
 

Danske film fra 1942

Propagandafilm fra Danmark
Life is short

Life is short er en kortfilm instrueret af Albert Hytteballe Petersen efter eget manuskript.

Handling 
Filmen er ren propaganda, som Goebbels ikke kunne have lavet bedre, udtaler tidligere skatteminister Anders Fogh Rasmussen til dagbladet B.T. den 27. august 1994 og giver hermed sin mening om Albert Hytteballe Petersens hudflettende og suggererende samfundskritiske filmmosaik til kende. Med murens fald og de frie markedskræfters efterfølgende eksplosion drøner det såkaldte fremskridt derudad som bilkøer indfanget i gigantiske motorvejsfletninger. Men filmen standser op og frigør sig fra benzinosen, tager en dyb indånding og lader mennesker i alle verdensdele, små og store, komme til orde og se kritisk på de frie markedskræfters prisseddel: arbejdsløshed, gold privatisering med fordyrelse til følge, serviceforringelse, prostitution, fattigdom, gadebørn, limsnifning, kriminalitet, forarmelse og tidlig død.

Referencer

Eksterne henvisninger 
 

Kortfilm fra Danmark
Betagelse Q-Q

Betagelse Q-Q er en kortfilm fra 1984 instrueret af Irene Werner Stage efter eget manuskript.

Handling 
Filmen foregår på gulvet i et fredeligt lyst rum. De to kvinder har forelsket sig i hinanden efter at have danset en smuk dans sammen. Denne første del er MØDET. Anden del BYTTEFORHOLDET rummer en række modsætningsfyldte reaktioner: Anspændthed / lettelse, smil /alvor. Filmens tredje fase er HENGIVENHED, hvor de to under elskovsakten giver hinanden fuld opmærksomhed.

Referencer

Eksterne henvisninger 
 

Danske film fra 1984
LGBT-relaterede film fra Danmark
Kortfilm fra Danmark
Afgang 15:43

Afgang 15:43 er en dansk eksperimentalfilm fra 1971 instrueret af Dorte Ulstrup efter manuskript af Christa Pedersen og Lars Gerner.

Handling 
Filmen forsøger at beskrive kommunikationen eller mangel på samme i en jernbaneventesal og i en kupe. Hvad sker der, hvis de samme mennesker fra ventesalen kommer i den samme kupe i toget?

Referencer

Eksterne henvisninger 
 

Danske film fra 1971

Eksperimentalfilm fra Danmark
Værker om Danmark
Kysss

Kysss er en dansk børnefilm fra 2004 med instruktion og manuskript af Kaspar Munk.

Handling 
Filmen forsøger at hylde øjeblikket, fokusere på detaljen i livet, og frem for alt vise ømhed i en ellers brutal virkelighed.

Medvirkende 
 Marie Søderberg - Line
 Frederik Christian Johansen - Martin
 Majbritt Johansen - Lines mor
 Kenneth J. Kristensen - Lines far
 Emilie Christensen - Lines veninde
 Nickolaj Mads Kaae - Martins ven
 Malene Pedersen - Veninde
 Ulle Bjørn Bengtsson - Læge
 Jennifer Lynn Keef - Sygeplejerske
 Thomas Bang - Mors ven

Referencer

Eksterne henvisninger 
 

Danske film fra 2004
dansksprogede film
Børnefilm fra Danmark
Breakfast

Breakfast er en eksperimentalfilm instrueret af Jenö Farkas efter manuskript af Jenö Farkas.

Handling 
Filmen forsøger at nyvurdere det filmiske sprogs muligheder gennem en 14-årig drengs tankeportræt. Han befinder sig i skæringspunktet mellem at være barn og voksen. En sindstilstand, hvor han sanseligt søger sin øjeblikkelige identitet. Filmen starter med en stillestående sommerstemning. Drengen sidder med en kvinde på husets terrasse og spiser morgenmad.

Referencer

Eksterne henvisninger 
 

Danske film fra 1980

Eksperimentalfilm fra Danmark
Hvorfor stjæler barnet?

Hvorfor stjæler barnet? er en dansk dokumentarfilm fra 1955, der er instrueret af Annelise Hovmand efter manuskript af Finn Methling.

Handling 
Filmen fortæller forhistorierne til fire børns småtyverier. Den viser, at der bag børns handlinger ligger oplevelser eller tankeslutninger, der langt fra er forbryderiske, og at problemerne i barnets verden ofte er meget mere sammensatte, end de voksne tænker sig. Næsten alle børn "stjæler" nu og da. De fire tyverier er skildret med det formål at give virkelighedsstof til en drøftelse af problemet i forbindelse med foredrag, i samtalekredse eller studiekredse, overalt hvor pædagogiske og psykologiske spørgsmål undersøges og drøftes.

Referencer

Eksterne henvisninger 
 

Danske film fra 1955

Dokumentarfilm fra Danmark
Sukari Tanganyika

Sukari Tanganyika er en virksomhedsfilm instrueret af Cecil Powis efter manuskript af Errol Whittal.

Handling 
Filmen fortæller historien om A.P. Møllers sukkerfabrik og -plantage i Tanganyika - det nuværende Tanzania. Produktionsforhold og -processer på fabrikken, Tanganyika Planting Company, der blev åbnet i 1930 beskrives. Arbejdsforhold på fabrikken og i sukkermarkerne samt de ansattes arbejds- og fritidsliv skildres.

Referencer

Eksterne henvisninger 
 

Danske film fra 1962

A.P. Møller - Mærsk
Virksomhedsfilm fra Danmark
The pattern of co-operation

The pattern of co-operation er en dokumentarfilm instrueret af Theodor Christensen efter manuskript af Theodor Christensen, Finn Methling.

Handling 
Filmen fortæller om andelsbevægelsen i Danmark og anskueliggør, hvordan den i praksis virker på en række vigtige områder: Produktion og eksport af landbrugsvarer, import, fabrikation og fordeling af landbrugsmaskiner, foderstoffer og forbrugsvarer. Den viser, hvordan en dansk landmand, Clausen, er et led i andelsbevægelsen, der skaffer ham de varer, han skal bruge, og som hjælper ham med at tilrettelægge og afsætte hans produktion af landbrugsvarer. Han er selv en del af det store mønster, som kooperationen er i dag.

Referencer

Eksterne henvisninger 
 

Værker om andelsbevægelsen
Danske film fra 1952
Dokumentarfilm fra Danmark
Spædbarnet

Spædbarnet er en dokumentarfilm instrueret af Jørgen Roos efter manuskript af samme.

Handling 
Filmen fortæller om barnets pasning og pleje, til det er ca. 2 år gammelt. Den vordende mor skal planlægge sin kost under svangerskabet, sørge for en behagelig påklædning og for passende hvile. Det giver ro i sindet, at alt er i orden til at modtage barnet; tingene behøver ikke at være kostbare, blot alt er omhyggeligt gennemtænkt. Ethvert barn er en lille personlighed og må ikke behandles efter et forud fastlagt skema, men efter dets egen rytme. Der er megen forskel på, hvor tidligt et barn får tænder, kan sidde på potte, gå alene osv., og det er skadeligt for barnet at blive presset frem til noget, det ikke er modent til. Moderen bør for barnets skyld benytte sig af de fordele, samfundet byder, fx de gratis lægeundersøgelser.

Referencer

Eksterne henvisninger 
 

Danske film fra 1952

Dokumentarfilm fra Danmark
En Københavnstur

En Københavnstur er en dansk børnefilm fra 1945, der er instrueret af Erik Fiehn efter manuskript af Poul Feldthusen.

Handling 
Filmen fortæller om et hold børn fra en landsbyskole, der er på besøg i København. Børnene indkvarteres på Fregatten Jylland og beser hovedstaden under kyndig vejledning, alt sammen arrangeret af Foreningen til Provinsbørns Ferieophold i Hovedstaden.

Referencer

Eksterne henvisninger 
 

Danske film fra 1945

Børnefilm fra Danmark